ג'וזף אדה

ג'וזף אומה אדה (באנגלית: Joseph Oma Adah; נולד ב-8 ביוני 1999 באבוג'ה שבניגריה) הוא כדורגלן ניגרי המשחק בעמדת קשר הכנף בקבוצת סקציה נס ציונה.

קריירת מועדונים 
אדה גדל באקדמיית אמקסון, והחל את הקריירה המקצוענית שלו בקבוצת קצינה יונייטד מליגת העל הניגרית. ב-6 באפריל 2019 חתם בסלוצק מליגת העל הבלארוסית, במדיה ערך 24 הופעות ליגה והבקיע שער אחד.

ב-25 בינואר 2020 חתם אדה בפיוניק ירוואן מליגת העל הארמנית. הוא ערך שש הופעות ליגה במדי המועדון, בהן הבקיע שער אחד.

ב-12 ביולי 2020 חתם אדה בגנדזסאר קפאן מליגת העל הארמנית. הוא ערך שמונה הופעות ליגה במדי המועדון, בהן הבקיע שער אחד.

ב-25 בפברואר 2021 חתם בשחטיור קרגנדה מליגת העל הקזחית. ב-5 במרץ ערך את הופעתו היחידה במדי המועדון, בהפסד 1–2 לקאיראט אלמטי במסגרת הסופר קאפ הקזחי. הוא שיחק גם בקבוצת המילואים של המועדון.

ב-18 בספטמבר 2021 חתם אדה באולימפ-דולגופרודני מהליגה הרוסית השנייה. הוא ערך 21 הופעות ליגה במדי המועדון, בהן הבקיע שלושה שערים.

ב-1 ביולי 2022 חתם בנ.ק צליה מליגת העל הסלובנית, אך לא שיחק במדי המועדון.

ב-31 בינואר 2023 חתם אדה בדינמו מינסק מליגת העל הבלארוסית.

ב-20 בספטמבר 2023 חתם בסקציה נס ציונה.

קישורים חיצוניים

הערות שוליים 

כדורגלנים ניגרים
קשרי כדורגל ניגרים
כדורגלני פיוניק ירוואן
כדורגלני שחטיור קרגנדה
כדורגלני צליה
כדורגלני דינמו מינסק
כדורגלני סקציה נס ציונה
ספורטאים זרים בבלארוס
ספורטאים ניגרים בארמניה
ספורטאים ניגרים בקזחסטן
ספורטאים ניגרים ברוסיה
ספורטאים ניגרים בסלובניה
ניגרים שנולדו ב-1999